
Comisia pentru buget,

finanţe şi bănci

Bucureşti,        07.10.2004

Nr. 560

AVIZ

asupra propunerii legislative privind controlul 

averii unor persoane fizice, care nu au fost dobândite în mod ilicit

Cu adresa nr. P.l.-X 590 din 4 octombrie 2004, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind controlul averii unor persoane fizice, care nu au fost dobândite în mod ilicit. 

In urma examinării, în şedinţa din data de 07.10.2004, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  propunerii legislative  în forma soluţionată de Senat.

